# **Curs Formare de Formatori, Ziua 3**

# **Scenariu: Utilizarea Forței Letale**

**Speță**

O agenție de impunere a legii primește informații despre faptul că un grup de tineri radicalizați plănuiesc un atac terorist care are potențialul de a ucide un număr mare de persoane. Aceștia sunt supravegheați și observați cum încarcă un dispozitiv exploziv într-o mașină și pleacă către o destinație necunoscută.

Pe timpul călătoriei, sunt pierduți de către dispozitivul de supraveghere, care îi redescoperă apoi în zona de destinație. În acest moment, conduc o mașină diferită de cea în care au fost văzuți încărcând explozibilul. Autoritățile nu plănuiesc să îi intercepteze cu ajutorul forțelor de ordine, ci utilizând forțe speciale cu antrenament militar, care au fost folosite și în zone de război și sunt antrenate să folosească forța letală mult mai repede. Soldaților li se impun reguli de angajare în interacțiunea cu grupul de tineri relativ largi, care le permit să deschidă focul fără avertisment dacă consideră că există o amenințare la adresa vieții lor și dacă consideră că avertismentul nu poate fi dat într-un mod eficient.

Atunci când soldații interceptează grupul, considerând că membrii acestuia bagă mâna în buzunar pentru a scoate detonatorul, soldații trag în plin și îi ucid pe toți membrii grupului. După inspectarea cadavrelor, se descoperă că nici unul dintre membrii grupului nu deținea o armă sau un declanșator al explozibilului și că mașina pe care o conduceau nu avea exploziv atașat. Mașina cu dispozitivul exploziv este descoperită parcată la circa 20 de km față de locul împușcăturilor.

**Întrebări:**

1. Considerați că acțiunile celor care au planificat operațiunea au fost necesare și proporționale? Vă rog să vă argumentați răspunsul.
2. Considerați că acțiunile soldaților au fost necesare și proporționale? Vă rog să vă argumentați răspunsul.
3. Dacă ați susținut că acțiunile, fie ale celor care au planificat operațiunea, fie ale soldaților au fost disproporționale, vă rog să descrieți cum trebuie să se schimbe situația pentru ca acțiunile acestora să fie proporționale.